Oʻyinni saqlash uchun maxsus ishlatiladigan PlayStation xotira kartasi 5- va 6-avlod konsollarida keng tarqalgan. Buning bosh sababi oʻsha vaqtlarda faqat oʻqish uchun moʻljallangan media mashhur boʻlgani.  Oʻyinlarni saqlashning bu usuli asosan yangi konsollarda ichki qattiq disklar bilan almashtirildi. 
**Saqlangan oʻyin** (shuningdek, **oʻyin saqlashi**, **oʻyinni saqlash**, **saqlash fayli**, **saqlash nuqtasi** yoki oddiygina **saqlash** deb ataladi) — oʻyinchining videooʻyindagi oʻsishi toʻgʻrisidagi maʼlumotlarning raqamli saqlangan qismi.

1970-yillarning dastlabki oʻyinlaridan boshlab, oʻyin platformasining apparat taʼminoti va xotirasi yaxshilanadi, bu esa kattaroq va murakkabroq kompyuter oʻyinlarining yaratilishiga olib keldi. Shunga koʻra ularni boshidan oxirigacha oʻynash uchun koʻproq vaqt talab qilina boshlandi. Tabiiyki, bu oʻz oʻrnida oʻyinchining oʻyin ichidagi oʻsishini saqlash va oʻyinchi „oʻyin tugadi" yozuviga duch kelganda nima qilish kerakligiga olib keldi. Syujetlarga koʻproq eʼtibor qaratiladigan zamonaviy oʻyinlar oʻyinchiga hikoyaning keyingi voqea-hodisalariga chuqur taʼsir koʻrsatadigan koʻplab tanlovlar berishga moʻljallangan. Baʼzi oʻyin ishlab chiqaruvchilari oʻyinchi oʻyindan oladigan kechinmalari „sof" boʻlishi uchun birdan ortiq saqlashga ruxsat berishni istashmaydi.

Umumiy tushuncha va tarix
-------------------------

Dastlabki videooʻyinlarda oʻyinlarni saqlashning hojati yoʻq edi, chunki bu oʻyinlar odatda ishlab chiqiladigan haqiqiy syujetga ega boʻlmagan va umuman uzunligi juda qisqa edi. 

Arkada videooʻyinlarining oltin davridagi klassik arkada videooʻyinlar oʻyinchining oʻyinni tugatish yoʻlidagi oʻsishini saqlash oʻrniga yuqori ochkolar, foydalanuvchi sozlamalari va boshqa xususiyatlarni saqlar edi. Oʻyinchining hisobini saqlab qoladigan birinchi oʻyin Taitoʻning 1978-yilgi shoot 'em up turdagi „*Space Invaders"* nomli oʻyinidir.

Saqlangan oʻyinlar turlari
--------------------------

### Avtomatik saqlash

Oʻyinni qoʻlda saqlash shart emas. Baʼzi videooʻyinlar oʻyin jarayoni davom etayotgan chogʻda oʻyinni avtomatik oʻlaroq saqlaydi. Masalan, belgilangan vaqt oʻtgandan soʻng yoki oʻyinning oldindan belgilangan muayyan nuqtalasiga oʻyinchi kelgan chogʻda oʻyin avtomatik saqlanadi. 

### Nazorat nuqtalari

 *SuperTux* videooʻyinidagi Tux nazorat nuqtasidan (sariq qoʻngʻiroqdan) oʻtmoqda.
„Nazorat nuqtalari" videooʻyindagi oʻyinchi qahramoni oʻlgandan keyin qayta tiriladigan joylardir. Oʻyin qahramonlari asosan soʻnggi marta yetgan joyidagi nazorat nuqtasidan qayta tiriladi. Qayta tirilish koʻpincha oʻyin qahramonining oʻlimi sababli yuz beradi, biroq bu shuningdek oʻyinda oldinga siljish uchun kerakli maqsadga erisha olmaganligi bilan ham bogʻliq boʻlishi mumkin. Nazorat nuqtalari vaqtinchalik boʻladi va oʻyinchi soʻnggi hayotini yoʻqotganda, bosqichni tugatsa yoki umuman oʻyindan chiqib ketsa, nazorat nuqtasi yoʻqotiladi. Bunday holat ayniqsa platforma oʻyinlarida mavjud. Biroq, aksariyat zamonaviy oʻyinlar oʻyinni oʻsha paytning oʻzidayoq xotiraga saqlab qoladi. Bunday saqlash avtomatik saqlash deb nomlanadi.

Nazorat nuqtalari oʻyinchiga koʻrinadigan yoki koʻrinmaydigan boʻlishi mumkin. Bir tomondan koʻrinadigan nazorat nuqtalari faollashgan chogʻda oʻyinchi xavfsizlik tuygʻusini sezsa, boshqa tomondan bu holat oʻyinga shoʻngʻish tuygʻusini yoʻqotadi. Chunki nazorat nuqtalari oʻz nomi bilan „oʻyinniki" va hatto ular qanday ishlashini tushuntirish ham kerak boʻlishi mumkin. Koʻrinmas nazorat nuqtalari esa oʻyinga shoʻngʻishni buzmaydi. Buning yomon tomini esa oʻyinchilar oʻlgandan keyin qayerda qayta tirilishlarini bilishmaydi. Odatda, agar oʻyinchi uchun oʻyinni tugasa, uning oʻyin ichidagi oʻsishi yoʻqoladi va barcha nazorat nuqtalarini yoʻqotadi.

Maʼlumotnomalar
---------------

1. ↑  *Geddes, Ryan.* „IGN's Top 10 Most Influential Games". *IGN* (10-dekabr 2007-yil). 4-iyun 2012-yilda asl nusxadan arxivlandi. Qaraldi: 11-iyul 2008-yil.
2. ↑  Ernest, Adams*. Fundamentals of Game Design*. New Riders, 7-aprel 2010-yil — 403 bet. ISBN 978-0132104753. 26-noyabr 2014-yilda qaraldi.
3. ↑  Rogers, Scott „A nice little calm spot",*. Level Up! The Guide to Great Video Game Design*. John Wiley & Sons, 16-aprel 2014-yil. ISBN 978-1118877197. 26-noyabr 2014-yilda qaraldi.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |